<https://www.uvzsr.sk/index.php?option=com_content&view=article&id=4499:uznesenie-vlady-sr-najdoleitejie-informacie-datumy-anvynimky&catid=250:koronavirus-2019-ncov&Itemid=153>

|  |  |  |
| --- | --- | --- |
| Uznesenie vlády SR: Najdôležitejšie informácie, dátumy a výnimky  | Tlačiť | E-mail |

|  |
| --- |
| Piatok, 06. november 2020 08:00  |
| Vychádzanie mimo svojich obydlí bude regulované i po ďalšie dni. Na základe pretrvávajúcej nepriaznivej epidemiologickej situácie o tom uznesením rozhodla Vláda Slovenskej republiky. Presné znenie uznesenia vlády SR, ktoré definuje výnimky z obmedzeného pohybu na území SR od 2. do 8. novembra 2020 [nájdete tu](https://rokovania.gov.sk/RVL/Resolution/18844/1). Presné znenie uznesenia vlády SR, ktoré definuje výnimky z obmedzeného pohybu na území SR od 9. do 14 novembra [nájdete tu](https://rokovania.gov.sk/RVL/Resolution/18855/1):Zároveň sa na regulovaný pohyb po území Slovenska vzťahuje aj vyhláška ÚVZ SR, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Do 8. novembra je platná nasledovná vyhláška, ktorú [nájdete tu](https://www.uvzsr.sk/docs/info/ut/vestnik_ciastka_12_2020.pdf).Vyhlášky ÚVZ SR (vstup do prevádzok a pracovísk) platné od 9. do 15. novembra pre modré a červené okresy [nájdete tu](http://www.minv.sk/swift_data/source/verejna_sprava/vestnik_vlady_sr_2020/ciastka_14_2020.pdf):Izolácia v domácom prostredí (karanténa) sa nariaďuje pozitívne testovaným osobám. Na osoby, ktoré sa rozhodli nezúčastniť plošného testovania, sa pravidlá pre domácu izoláciu nevzťahujú. Takéto osoby sa majú riadiť pravidlami zverejnenými v uznesení vlády SR.**CELOPLOŠNÉ TESTOVANIE „SPOLOČNÁ ZODPOVEDNOSŤ“**Podmienky izolácie pozitívne testovaných ľudí v rámci plošného testovania podrobne upravuje [vyhláška uverejnená vo Vestníku vlády SR](https://www.minv.sk/swift_data/source/verejna_sprava/vestnik_vlady_sr_2020/ciastka_11_2020.pdf) (str.24)Z vyhlášky vyplýva, že každá fyzická osoba, ktorá obdrží pozitívny výsledok antigénového testu podstupuje izoláciu v domácom prostredí, v karanténnom ubytovacom zariadení alebo v inom vhodnom ubytovaní na dobu 10 dní od obdržania výsledku testu. Po dobu v izolácii v domácom prostredí sa táto nariaďuje i osobám žijúcim s ňou v spoločnej domácnosti.Osoba je povinná:* dodržiavať izoláciu v domácom prostredí, v karanténnom ubytovacom zariadení alebo inom vhodnom ubytovaní, dodržiavať opatrenia zamerané na obmedzenie fyzického kontaktu
* o výsledku testu informovať telefonicky, mailom, alebo SMS správou svojho ošetrujúceho lekára
* denne sledovať klinické príznaky typické pre ochorenie spôsobené COVID-19 (aspoň jeden z príznakov: kašeľ, dýchavičnosť, horúčka, strata chuti alebo čuchu); v prípade objavenia sa príznakov respiračnej infekcie kontaktovať svojho ošetrujúceho lekára, ktorý určí ďalší postup,
* denne merať a zaznamenávať telesnú teplotu,
* dodržiavať prísnu hygienu rúk a nosenie rúšok,
* dodržiavať zákaz stretávania sa s inými osobami okrem osôb v spoločnej domácnosti, resp. v objekte určenom na izoláciu,
* v prípade poskytnutia nevyhnutnej zdravotnej starostlivosti v mieste izolácie alebo ústavnom zdravotníckom zariadení bezodkladne informovať o svojom prenosnom ochorení.

Izolácia sa ukončuje po desiatich dňoch v prípade, že sa nevyskytli klinické príznaky v posledných 3 dňoch. Ak sa v priebehu izolácie objaví horúčka alebo príznaky respiračnej infekcie, osoba je povinná kontaktovať svojho ošetrujúceho lekára, ktorý určí ďalší postup.Izolácia v domácom prostredí alebo v karanténnom ubytovacom zariadení sa nevzťahuje na čas spojený s:a) nevyhnutným poskytnutím zdravotnej starostlivosti,b) za účelom odberu biologického materiálu na mobilnom odberovom mieste.Môžem ísť ako pozitívne testovaná osoba počas domácej karantény prevziať nákup alebo vyvenčiť psa? Praktické informácie k tejto téme [nájdete tu](https://www.uvzsr.sk/index.php?option=com_content&view=article&id=4132:na-jednom-mieste-tu-najdete-vetky-aktualne-platne-opatrenia-uvz-sr-v-suvislosti-s-covid-19&catid=250:koronavirus-2019-ncov&Itemid=153):*Všetky dostupné informácie o celoplošnom testovaní nájdete na stránke* [*www.somzodpovedny.sk*](http://www.somzodpovedny.sk/)*. Okrem aktuálnych informácií tam nájdete aj odpovede na najčastejšie otázky. Akcia Spoločná zodpovednosť prebieha v gescii Ministerstva obrany, v spolupráci s Ministerstvom zdravotníctva a Ministerstvom vnútra.**Text vypracoval: Odbor komunikácie ÚVZ SR* |